Wen groot by jaarlikse groeperingskiet | News24
Wen groot by jaarlikse groeperingskiet
GROOT geld is op die spel wanneer puik skuts met hul gewere in kompetisie aanlê.Die jaarlikse Suid-Afrikaanse Jag- en Wildbewaringsvereniging (SAJWV) se kompetisie op 14 November by die Billsons Skietbaan tref die merk met prysgeld van R65 000.Die Humansdorp Koöperasie bied die geleentheid in samewerking met die SAJWV se Grysbok-, Koukamma- en Kwaggatak aan. Die groeperingskiet bestaan uit twee groeperings van drie skote elk op `n afstand van 100m. `n Rus sal voorsien word en die teleskoopverstelling mag nie `n vergroting van 12 oorskry nie.Die wenner stap weg met `n Merkel-jaggeweer ter waarde van R18 000. Elke deelnemer sal `n afslagbewys van die koöperasie se wapenafdeling ontvang. Gelukkige trekkings sluit in toerusting, teleskoop, messe, geweersakke en `n .22-geweer. Die wenner van die hooftrekking ontvang `n Worchester Classic Hunter 30-06 geweer ter waarde van R15 000.Deelnemers moet teenwoordig wees om vir die pryse en gelukkige trekkings te kwalifi-seer.Vir meer inligting, skakel Stuart Riddle by 083 250 2165 of 042 283 0892 of Riaan Vermaak by 042 291 0431.